Father of All Motherfuckers

***Father of All Motherfuckers*** (također poznat pod cenzuriranim nazivom ***Father of All...*** i često skraćeno ***FOAMF***) trinaesti je studijski album američke rok-grupe Green Day. Album je objavljen 7. februara 2020. pod izdavačkom kućom Reprise Records.''''*

Albumu su prethodila četiri singla; "Father of All...", "Fire, Ready, Aim", "Oh Yeah!" i "Meet Me on the Roof". Među ostalim je debitovao na vrhu ljestvica UK Albums Chart i australijske ARIA Albums Chart. Uprkos uspjehu na ljestvici, album je dobio različite kritike, uz pohvale za brzi tempo i energiju albuma, ali i kritike zbog teksta i dužine. *Father of All Motherfuckers* posljednji je album Green Daya pod izdavačkom kućom Reprise Records, jer je grupa potvrdila da su ispunili ugovor s izdavačkom kućom.

## Pozadina 
Dana 9. decembra 2018. pjevač Billie Joe Armstrong otkrio je da piše nove pjesme za predstojeći album Green Daya. Dok je trajalo snimanje albuma grupa je snimila 16 pjesama. Međutim, grupi je bilo teško povezati svih 16 pjesama, pa su album suzili na 10 pjesama za koje su smatrale da su najbolje za završnu verziju.  Prema Armstrongu, grupa je željela napraviti "svojevrsnu staromodnu rokenrol ploču koja prati historiju rokenrola". Izjavio je da je album inspirisan glam rok grupama kao što su "T. Rex ili Mott the Hoople, Martha and the Vandellas, kao i nekim garažnim rokom".

## Kompozicija 
Prema riječima Billieja Joea Armstronga, album je "Nova! soul, motown, glam i manična uzbuđenost. Pankeri, *frikovi* i osvetnici!" Također je izjavio da su tekstovi o "životu I smrti zabave" kao i o "životu u kojem te boli kurac."  Pisci su zvuk albuma opisali kao garažni rok, alternativni rok, garažni punk, i pop- punk. S dužinom od samo 26 minuta i 12 sekundi najkraći je album Green Daya, čime je nadmašio debitantski album *39/Smooth*, koji traje 31 minutu i 13 sekundi. Na omotu se nalazi prenamijenjena verzija omota za njihov prijašnji album, *American Idiot*. Armstrong je napisao naslov albuma na ruci, ali je riječ "Motherfuckers" zaklonio crtežom jednoroga. Ograničena verzija albuma koristi necenzuriranu verziju kojoj nedostaje jednorog.

## Singlovi i promocija 
Glavni singl s albuma, istoimena pjesma "Father of All...", objavljen je 10. septembra 2019. godine. Muzički spot za pjesmu objavljen je 19. septembra. "Fire, Ready, Aim" objavljena je 9. oktobra kao tematska pjesma za National Hockey League i NBCSN-ov televizijski program *Wednesday Night Hockey*. NBCSN se također koristi pjesmom "Father of All..." dok prikazuje najbolje trenutke prijašnjih utakmica dvaju momčadi u vrijeme *Wednesday Night Hockeyja*.

Treći singl s albuma, "Oh Yeah!", objavljen je 16. januara 2020. godine s popratnim glazbenim spotom. Naziv i semplirani refren preuzeti su iz obrade pjesme "Do You Wanna Touch Me" koju izvodi Joan Jett, a koju orginalno izvodi Gary Glitter. Grupa je objavila kako će svu zaradu od singla donirati International Justice Missionu i  Nacionalnoj mreži za žrtve silovanja, zlostavljanja i incesta. Pjesma je korištena kao jedna od službenih tematskih pjesama za izdanje WWE PPV-a 2020, Backlash.

Na isti dan kad je album objavljen na internetu objavljen je i glazbeni spot za pjesmu "Meet Me on the Roof", na kojoj je Gaten Matarazzo gostujući izvođač.

Zaradi promocije albuma, grupa će krenuti na Hella Mega Tour turneju sa Fall Out Boyom i Weezerom. Turneja je prvobitno zakazana za mart 2020. godine, ali je odgođena na 2021. godinu zbog pandemije COVID-a 19.

## Kritike 
*Father of All Motherfuckers* dobio je mješovite kritike. Prema Metacriticu, album je zadobio prosječnu ocjenu 68 od 100 na osnovu 25 kritika, što ukazuje na "općenito pozitivne kritike".

Magazin *Kerrang!* je album ocijenio s četiri od pet zvijezda, rekavši: "*Father of All Motherfuckers* je samo još jedan znak grupe koja je uvijek radila stvari na svoj način odbijajući učiniti ono što se od njih očekuje.  I stvarno je prilično dobar od početka do kraja". Christopher Weingarten iz časopisa *Entertainment Weekly* albumu je dao ocjenu *-3* (*C-*) i komentirao: "Na svom vrhuncu [*Father of All*] mogao je biti plesna zabava koju trebamo, ali ne i ona koju želimo." Pozitivnu kritiku dao je i časopis *Q*, u kojem piše: "Po vlastitoj prirodi *Father of All...* neznatan je kad ga usporedimo s remek-djelom iz 2009. godine, *21st Century Breakdownom'', ali gotovo je nemoguće izaći iz njegove brze vatre koja traje skoro pola sata bez osmijeha na licu."

## Spisak pjesama 
;Napomene
*"Oh Yeah!" sadrži uzorak "Do You Wanna Touch Me (Oh Yeah)" koju je napisao Gary Glitter i Mike Leander, a izvodi Joan Jett and the Blackhearts.

## Sastav 
### Green Day
* Billie Joe Armstrong – glavni vokal, gitara, dizajn
* Mike Dirnt – bas-gitara, prateći vokali
* Tré Cool – bubnjevi, udaraljke

### Produkcija
*Butch Walker – produkcija, inženjer zvuka
*Chris Dugan – produkcija, miksanje, inženjer zvuka
*Todd Stopera – pomagač inženjera zvuka
*Tchad Blake – miksanje
*Elin B. – pomagač miksanja
*Brian Lucey – snimci
*Chris Bilheimer – dizajn
*Pamela Littky – fotografija

## Ljestvice 
### Godišnje ljestvice
## Reference 
Kategorija:Albumi iz 2020.
Kategorija:Albumi Green Daya
Kategorija:Albumi u izdanju Reprise Recordsa